**Na temelju članaka 26. i 27. Zakona o radu („Narodne novine“ broj 93/14) te članka 26. Statuta Osnovne škole Novo Čiče, Školski odbor Osnovne škole Novo Čiče, nakon prethodnog savjetovanja s Učiteljskim vijećem i Vijećem roditelja, dana 07. listopada 2020. godine donosi**

**P R A V I L N I K**

**O   KUĆNOM  REDU**

**OPĆE ODREDBE**

**Članak 1.**

Ovim Pravilnikom uređuje se kućni red Osnovne škole Novo Čiče (u daljnjem tekstu: Škola).

**Članak 2.**

Ovaj Pravilnik odnosi se na sve osobe za vrijeme njihova boravka u Školi.

**Članak 3.**

S odredbama ovoga Pravilnika razrednici su dužni upoznati učenike i njihove roditelje.

**BORAVAK U PROSTORU ŠKOLE**

**Članak 4.**

Učenici, radnici Škole te druge osobe mogu boraviti u prostoru Škole samo tijekom radnoga vremena Škole, osim u slučajevima organiziranih aktivnosti kao i u drugim slučajevima o čemu odlučuje ravnatelj Škole.

**Članak 5.**

U prostoru Škole zabranjeno je:

–          promidžba i prodaja svih proizvoda koji nisu u skladu s ciljevima odgoja i obrazovanja

–          pušenje

–          nošenje oružja

–          pisanje po zidovima i inventaru Škole

–          bacanje izvan koševa za otpatke papira, žvakaćih guma i sl.

–          unošenje i konzumiranje alkohola, narkotičkih sredstava i energetskih napitaka

–          unošenje sredstava, opreme i uređaja koji mogu izazvati požar i eksploziju

–          igranje igara na sreću i sve vrste kartanja

–          unošenje tiskovina nepoćudnog sadržaja

–          učenicima korištenje mobitela, osim ako to učitelj ne zatraži.

Učenici ne smiju bez odobrenja ravnatelja dovoditi u Školu strane osobe. Svim osobama zabranjeno je dovoditi životinje u prostorije i okoliš Škole.

**Članak 6.**

Dužnost je radnika, učenika i drugih osoba koje borave u Školi, skrbiti se o imovini Škole prema načelu dobroga gospodara.

**Članak 7.**

Radnici Škole moraju se racionalno koristiti sredstvima Škole koja su im stavljena na raspolaganje.

**Članak 8.**

Svaki uočeni kvar na instalacijama električne struje, plina ili vodovoda, grijanja ili drugi kvar radnici i učenici obvezni su prijaviti dežurnom učitelju ili tajniku.

**Članak 9.**

Radnici i učenici Škole dužni su se kulturno odnositi prema roditeljima i drugim osobama koje borave u Školi.

**Članak 10.**

Nakon isteka radnog vremena radnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.

**RADNO VRIJEME**

**Članak 11.**

Radno vrijeme Škole je od 6.00 do 21.00 sata, a uredovno od 8.00 do 16.00 sati.

**Članak 12.**

Radnici su dužni dolaziti na posao i odlaziti s posla prema rasporedu radnog vremena.

Način evidencije nazočnosti na radu određuje ravnatelj.

**Članak 13.**

Roditelji mogu razgovarati s učiteljima Škole u dane primanja roditelja ili u vrijeme koje odredi razrednik odnosno predmetni učitelj.

**UČENICI**

**Članak 14.**

Učenici mogu boraviti u Školi u vrijeme koje je određeno za nastavu i ostale oblike odgojno obrazovnog rada.

Učenik je dužan doći u Školu najkasnije 10 minuta prije početka nastave, a napustiti Školu najkasnije 15 minuta nakon završetka školskih obveza.

**Članak 15.**

Učenik je dužan:

– kulturno se ponašati za vrijeme boravka u Školi i izvan nje

– održavati čiste i uredne prostore Škole

– dolaziti uredan u Školu

– nakon dolaska u Školu odjevne predmete i osobne stvari odložiti na mjesto određeno za tu namjenu

– prigodom ulaska učitelja u razred ustati kao i prigodom ulaska drugog radnika Škole u razred za vrijeme nastave, osim ako učitelj ne odredi drukčije i uz dopuštenje učitelja sjesti

– uljudno se odnositi prema učiteljima i drugim radnicima Škole

- odložiti svoj mobilni telefon na za to predviđeno mjesto, ukoliko učitelj to zatraži na početku ili tijekom nastave, a koji mora biti vraćen učeniku na kraju nastavnog predmeta.

**Članak 16.**

Na znak za početak nastave učenici su obvezni biti na svojim mjestima i pripremiti pribor za rad.

Svaki učenik ima svoje mjesto rada, koje može promijeniti samo uz dopuštenje razrednika.

U kabinet učenici ulaze zajedno s učiteljem.

**Članak 17.**

Učenici koji su zakasnili na nastavu, trebaju tiho  ući u učionicu i ispričati se učitelju.

**Članak 18.**

Tijekom nastave učenici ne smiju razgovarati, šaptati, dovikivati se, prepirati i šetati po razredu.

Učenik koji želi nešto pitati ili priopćiti, treba svoju namjeru pokazati podizanjem ruke.

Učenik kojega je učitelj prozvao, dužan je ustati.

**Članak 19**.

Učitelj ne smije na nastavi koristiti mobilni telefon i druge slične aparate u privatne svrhe.

**Članak 20.**

Učitelj ne smije za vrijeme nastave slati učenika izvan prostora Škole ili ga kažnjavati udaljavanjem iz učionice.

**Članak 21.**

Učenici ne smiju bez dopuštenja ulaziti u zbornicu, ured ravnatelja i tajnika.

Ako trebaju učitelja, s njim mogu razgovarati u hodniku .

**Članak 22.**

Učenici imaju pravo na veliki odmor i male odmore između nastavnih sati. Mali odmor traje pet minuta, a veliki odmor 2 puta po 10 minuta.

Za vrijeme malih odmora učenici ne smiju napuštati zgradu, a za vrijeme velikog odmora mogu boraviti u dvorištu Škole osim ako dežurni učitelji ne procjene drugačije. Učenici ne smiju za vrijeme nastave izlaziti izvan dvorišta Škole.

**Članak 23.**

Kod napuštanja učionice učenici moraju ponijeti svoje stvari.

Škola nije odgovorna za nestanak stvari i novca učenika za vrijeme njihova boravka u Školi.

**Članak 24.**

U razrednom odjelu tjedno se određuju dva redara.

Redari:

–          pripremaju učionicu za nastavu, brišu ploču i donose prema potrebi nastavna sredstva i pomagala

–          izvješćuju dežurnog učitelja o nenazočnosti učitelja na nastavi

–          prijavljuju učiteljima početkom svakog nastavnog sata nenazočne učenike

–          izvješćuju o nađenim predmetima, učitelja, a predmete (knjige, bilježnice, olovke, odjeću, nakit i slično) odnose u tajništvo škole

–          nakon završetka nastave posljednji napuštaju učionicu uz prethodnu provjeru ispravnosti učionice, oštećenja zidova, klupa, stolica i ostaloga inventara te o uočenim oštećenjima izvješćuju dežurnog učitelja, tajnika ili domara škole.

**Članak 25.**

Za vrijeme odmora učenici se nalaze na hodniku. Redari provjetravaju učionicu i održavaju red u učionici.

Svakog učenika koji se ne pridržava reda, redari su ovlašteni prijaviti dežurnom učitelju.

**Članak 26.**

Redare iz članka 24. ovoga Pravilnika određuje razrednik prema abecednom redu.

**Članak 27.**

Knjige posuđene u knjižnici učenik je obvezan čuvati i neoštećene pravodobno vratiti.

**Članak 28.**

Učenici su odgovorni za štetu koju učine na imovini Škole prema općim propisima obveznog prava.

**DEŽURSTVA**

**Članak 29.**

U Školi za vrijeme rada dežuraju radnici Škole. Raspored dežurstva radnika izrađuje voditelj smjene ili satničar.

**KRŠENJE KUĆNOG REDA**

**Članak 30.**

Postupanje prema odredbama ovoga Pravilnika sastavni je dio radnih obveza radnika i učenika Škole.

**Članak 31.**

Radnik koji postupi suprotno odredbama ovoga Pravilnika, odgovoran je za težu povredu radne obveze.

**Članak 32.**

Učenik koji postupi suprotno odredbama ovoga Pravilnika, odgovoran je prema općim aktima  Škole.

**Članak 33.**

Osobu koja za vrijeme boravka u Školi krši unutarnji red, dežurni radnik, učitelj ili ravnatelj udaljit će iz prostora Škole.

**PRIJELAZNE I ZAVRŠNE ODREDBE**

**Članak 34.**

Ovaj Pravilnik stupa na snagu danom objavljivanja na oglasnoj ploči Osnovne škole Novo Čiče.

KLASA: 003-05/20-01/02

UR.BROJ: 238/31-161/01-20-11

Novo Čiče, 10.01.2017.

Predsjednik školskog odbora: Ravnateljica škole:

Branka Hemen Sanja Povoljnjak